Byrettens kendelse blev ophævet
Ret: Vestre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

VESTRE LANDSRET  
RETSBOG

Den 9. august 2018 holdt Vestre Landsret møde i retsbygningen i Viborg.

Landsdommerne John Lundum, Hanne Harritz Pedersen og Kresten Trolle 
(kst.) behandlede sagen.

Sag BS-16215/2018-VLR
(14. afdeling)

British Airways PLC
(advokat Aage Krogh)

mod

Hornskov Vindberg A/S

Ved kendelse af 16. januar 2018 har Retten i Kolding (sag BS-9045/2017-KOL, 
tidligere BS 3-633/2017) bestemt, at sagen ikke henvises til Københavns Byret.

British Airways PLC, har med Procesbevillingsnævnets tilladelse kæret afgørel-
sen med påstand om, at sagen henvises til Københavns Byret. Til støtte for på-
standen har selskabet navnlig anført, at parterne er enige om, at de ønsker sa-
gen behandlet ved Københavns Byret, hvorefter sagen skal henvises, da parter-
ne i enighed kan disponere over sagens genstand.

Hornskov Vindberg A/S har ikke udtalt sig.

Byretten har henholdt sig til afgørelsen.

Landsretten afsagde



2

K E N D E L S E

Det fremgår af sagens dokumenter, at parterne efter sagens anlæg er blevet eni-
ge om, at de ønsker sagen behandlet ved Københavns Byret.

Parterne har således efter sagens anlæg indgået en gyldig værnetingsaftale, 
hvoraf fremgår, at sagen skal behandles ved Københavns Byret, jf. Bruxelles I 
Forordningens artikel 25, jf. retsplejelovens § 247, stk. 1. Landsretten bemærker 
i den forbindelse, at hverken Bruxelles I Forordningen eller retsplejeloven inde-
holder bestemmelser, der er til hinder for, at parterne i en retssag efter retssa-
gens anlæg aftaler, at retssagen skal behandles ved en anden sideordnet ret.

Landsretten ophæver derfor byrettens kendelse og hjemviser sagen til fornyet 
behandling ved byretten med henblik på, at sagen henvises til Københavns By-
ret.

Efter kæresagens karakter skal ingen af parterne betale sagsomkostninger for 
landsretten til den anden part.

T H I  B E S T E M M E S :

Byrettens kendelse ophæves, og sagen hjemvises til fornyet behandling ved by-
retten med henblik på, at sagen henvises til Københavns byret. 

Ingen af parterne skal betale sagsomkostninger for landsretten til den anden 
part.

Kæreafgiften skal betales tilbage.

Sagen sluttet.